Publication: Magyar Közlöny
Issue: MK-1998-106 (Year: 1998, Number: 106)
Era: 1990-2004
Section: a 14/1998. (XI. 27.) GM rendelethez
Paragraph Index: 21

b) a legnagyobb palack hossza nem lehet több, mint a vizsgált palack hosszának másfélszerese. 2.22. Palacktípus: olyan palackok, amelyek azonos kialakításúak és falvastagságúak, és amelyeket azonos minőségű anyagból ugyanazzal az eljárással gyártanak. 2.23. Próbanyomás: az a túlnyomás, amelyen a palackot — az engedélyezési nyomás figyelembevételével — a nyomáspróba alkalmával vizsgálni kell. 2.24. Sűrített gáz*: kritikus hőmérséklete 20 ˚C-nál alacsonyabb. 2.25. Tervezési nyomás: a méretezésnél figyelembe vett túlnyomás, amely értékében azonos a próbanyomással. 2.26. Töltési hely: az az üzemrész, ahol a palackot megtöltik. 2.27. Töltő gazdálkodó szervezet: az a jogi személyiségű és a jogi személyiséggel nem rendelkező gazdálkodó szervezet, amely rendelkezik minőségbiztosítási rendszerrel, illetőleg a II. fejezet 1.5. pontja szerinti engedéllyel a gáznak a palackba történő töltésére és forgalmazására, és gondoskodik a Szabályzatban előírt időközönkénti biztonságtechnikai felülvizsgálatról és a rendeltetésszerű használat során meghibásodott palackok javításáról. 2.28. Turista használatú palack: legfeljebb 5 kg töltettömegű, propán, bután vagy ezek elegyeivel töltött, és turista használatra (főzés, fűtés, világítás) szolgáló palack. 2.29. Vizsgáló, tanúsító szervezetek:

Source: https://magyarkozlony.hu/hivatalos-lapok/2eebbe714d39ba2d36501d36b733490bac312f11/dokumentumok/3059594ac203937a2a3e3d2de80209157e3b384e/letoltes